CELEX: 62018TN0089
Language: bg
Date: 2018-02-19 00:00:00
Title: Дело T-89/18: Жалба, подадена на 19 февруари 2018 г. — Guiral Broto/EUIPO — Gastro & Soul (Café del Sol)

16.4.2018   
            
            
               BG
            
            
               Официален вестник на Европейския съюз
            
            
               C 134/29
            
         Жалба, подадена на 19 февруари 2018 г. — Guiral Broto/EUIPO — Gastro & Soul (Café del Sol)
   (Дело T-89/18)
   (2018/C 134/42)
   Език на жалбата: испански
   
      Страни
   
   
      Жалбоподател: Ramón Guiral Broto (Марбея, Испания) (представител: J. de Castro Hermida, abogado)
   
      Ответник: Служба на Европейския съюз за интелектуална собственост (EUIPO)
   
      Друга страна в производството пред апелативния състав: Gastro & Soul GmbH (Хилдесхайм, Германия)
   
      Данни за производството пред EUIPO
   
   
      Притежател на спорната марка: другата страна в производството пред апелативния състав
   
      Спорна марка: словна марка на Европейския съюз „Café del Sol“ — марка на Европейския съюз № 6 105 985
   
      Производство пред EUIPO: производство по възражение
   
      Обжалвано решение: решение на четвърти апелативен състав на EUIPO от 4 декември 2017 г. по преписка R 1095/2017-4
   
      Искания
   
   Жалбоподателят моли Общия съд:
   
               —
            
            
               да отмени обжалваното решение като обяви за основателно възражението за наличие на по-ранна марка, чийто притежател е подалият възражението D. Ramón Guiral Broto — испанска марка №o 2348110 за клас 42 от Международната класификация на стоките и услугите.
            
         
               —
            
            
               да потвърди решението на отдела по споровете, като отхвърли заявката за марка на Европейския съюз №o 6 105 985 „CAFÉ DEL SOL“ за „услуги за доставка на храни и напитки, временен подслон и приготвяне и доставка на храни и напитки“ от клас 43 от Международна класификация на стоките и услугите, заявена от германското търговско дружество „GASTRO & SOUL“ GmbH, поради опасността от объркване на потребителя, произтичаща от едновременното съществуване на спорните марки, тъй като е налице значително сходство на словните означения и идентичност в приложението им, или, ако Общият съд не разполага с компетентност в тази насока, да върне въпроса на апелативния състав на Службата на Европейския съюз за интелектуална собственост за ново разглеждане, като разпореди възражението да се приеме за основателно.
            
         
               —
            
            
               при условията на евентуалност, да отмени обжалваното решение поради непоследователност и нарушение на правото на защита на жалбоподателя и на принципа на правна сигурност поради изричния отказ на възможността жалбоподателят да представи пълен превод на по-ранната марка в рамките на възражението по преписка R 1095/2017-4, като по този начин е осуетена една от основните цели на връщането на преписката на апелативния състав на EUIPO, постановено с решение на Общия съд от 13 декември 2016 г. по дело T-548/15, с което се постановява повторното връщане на преписката на апелативния състав на EUIPO, за да се отстранят недостатъците и да се реши спорът.
            
         
      Изложено основание
   
   
               —
            
            
               Нарушение на член 8, параграф 1, буква б) от Регламент № 2017/1001.